NHSZ Vértes vidéke Hulladékgazdálkodási Nonprofit Kft. tájékoztatása


LOMTALANÍTÁSI FELHÍVÁS

Értesítjük Vértesszőlős Tisztelt lakosságát, hogy az NHSZ Vértes Vidéke Hulladékgazdálkodási Nonprofit Kft. a továbbiakban a lomtalanítási tevékenységet HÁZHOZ MENŐ LOMTALANÍTÁS   formájában végzi Vértesszőlős településen az érvényes hulladékszállítási szerződéssel rendelkező lakossági ügyfelek részére.

A házhoz menő lomtalanítás előzetes időpontfoglalást követően kérhető a 34/801-040-es telefonszámon, vagy az ugyfelszolgalat.vertesvideke@nhsz.hu e-mail címen.
A bejelentéshez szükséges adatok:
· név, cím
· elérhetőség (telefonszám)

Az adott évben ki nem használt alkalmak száma a következő évbe nem vihető át.
Lomtalanításba tartozó anyagok: a háztartásokban képződött, de a rendszeres hulladékszállításra használatos gyűjtőedényekben el nem helyezhető feleslegessé vált hulladék (pl. bútor, szőnyeg). A kis darabos lomhulladékokat a szétszóródás megakadályozása érdekében kérjük bezsákolni. Ingatlanonként maximum 2 m3 lom helyezhető ki.
Nem tartozik a lomtalanítás anyagai közé: veszélyes hulladék (pl. akkumulátor, üveggyapot, festék, hígító), elektronikai hulladék (pl. TV, hűtő, mosógép), gumiabroncs, építési-bontási törmelék, zöldhulladék, kommunális hulladék, szelektív hulladék, kézi erővel nem rakodható túlsúlyos, túlméretes lomhulladék.
Kérjük a Tisztelt Lakosságot, hogy az elszállítandó lomot az ügyfélszolgálatunkkal leegyeztetett gyűjtés napján legkésőbb reggel 6 óráig helyezzék el az ingatlanok elé oly módon, hogy az tehergépjárművel megközelíthető legyen, és gyalogos, valamint járműforgalmat ne akadályozzon.

További információkkal ügyfélszolgálatunk az ugyfelszolgalat.vertesvideke@nhsz.hu e-mail címen, a 34/801-040-es telefonszámon, valamint a Tatabánya, Erdész utca E. ügyfélszolgálati irodánkban személyesen áll rendelkezésére.

Segítő közreműködésüket előre is kérjük és köszönjük.

